O femeie din Statele Unite a jefuit o bancă pentru a avea bani de operaţii estetice. Câţi ani va sta la închisoare.
O femeie transgender a fost condamnată la 15 ani de închisoare după ce a jefuit o bancă. Ea a furat o sumă nedezvăluită de bani pentru mai multe operaţii estetice. În cele din urmă, femeia a pledat vinovată.
O femeie transgender din Alabama, Statele Unite a fost condamnată la 15 ani de închisoare, relatează The Independent.Procesul trebuia să înceapă luna viitoare, dar inculpata a pledat vinovată pentru două acuzaţii de jaf.Iconic Facce, o femeie transgender, a vrut să plece în afara ţării pentru a îşi face mai multe operaţii estetice. Cu banii furaţi, ea intenţiona să obţină caracteristici faciale feminine, prin intervenţii în zona obrajilor, buzelor şi nasului.Facce a fost arestată la scurt timp după jafuri, pe aeroportul din Houston, când se întorcea din Mexic. Ea a fost descoperită rapid datorită faptului că i-a fost urmărit telefonul mobil, dar şi pentru că avea mai multe bandaje pe faţă, în urma operaţiilor.Pentru fiecare acuzaţie a fost condamnată la 15 ani de închisoare, sentinţă pe care o va executa simultan.